Οικοφεμινιστικές εναλλακτικές, αναπαραγωγικές δυνάμεις και πολιτική οικονομία
Creators: name: Ηλιάδου, Χρυσάνθη Αντωνίου
Publisher: name: Aristotle University of Thessaloniki
Year: 2024
Subjects: Οικοφεμινισμός
Οικολογική κρίση
Αναπαραγωγικές δυνάμεις
Ecofeminism
Ecological crisis
Forces of reproduction

description: Σκοπός του θεωρητικού εγχειρήματος ήταν η αναζήτηση πρακτικών λύσεων για την αντιστροφή των αιτιών που οδηγούν στην οικολογική και κοινωνική αποσύνθεση. Η αναζήτηση μας οδήγησε στην οικοφεμινιστική θεωρία την οποία ορίσαμε ως το κατάλληλο θεωρητικό πλαίσιο το οποίο ενσαρκώνει ένα σύνολο βιώσιμων, δίκαιων και προοδευτικών λύσεων για τη διατήρηση των υλικών βάσεων της ζωής. Πυρήνας της ανάλυσης μας ήταν οι δυνάμεις της αναπαραγωγής, τις οποίες ορίσαμε ως ένα σύνολο δρώντων που εντοπίζονται στις βάσεις κάθε κοινωνικής πυραμίδας και οι οποίες συστήνουν αντι-παραδείγματα κοινωνικής αναπαραγωγής και οικολογικής βιωσιμότητας. Λαμβάνοντας υπόψη τη συσχέτιση της καπιταλιστικής παραγωγής με την τρέχουσα κλιματική και κοινωνική κρίση επαναφέραμε την πολιτική οικονομία στο επίκεντρο ενός ολικού μετασχηματισμού που ξεκινάει από μια άλλη οικονομία. Αναφερθήκαμε στην οικοφεμινιστική πολιτική οικονομία, η οποία προδιαγράφει τις συνθήκες επανάκτησης του ελέγχου πάνω στις υλικές συνθήκες αναπαραγωγής της κοινωνικής και βιολογικής ζωής. Ορισμένα παραδείγματα αυτής της προοπτικής που εξετάσαμε ήταν η προοπτική διαβίωσης και η εργασία για τη φροντίδα της γης, εναλλακτικές πρακτικές που συνθέτουν τη βάση για μια νέα οικονομική δομή. Η αναζήτηση εναλλακτικών εννοιών της οικονομίας, της αξίας και της εργασίας που εκκινούν από μια οικοφεμινιστική προοπτική απαιτεί την αναζήτηση μιας διαφορετικής εννοιολογήσης της εργατικής τάξης, η οποία θα περικλείει το σύνολο των αναπαραγωγικών δυνάμεων και θα έχει οικολογικό προσανατολισμό. Σε αυτό το πλαίσιο αναφερθήκαμε στην έννοια της μετα-βιομηχανικής τάξης, η οποία επεκτείνει και διευρύνει την παραδοσιακή μαρξιστική ταξική ανάλυση, δεδομένου πως το επαναστατικό υποκείμενο προέρχεται από τη σφαίρα της αναπαραγωγής. Η προοπτική της σύστασης μιας νέας τάξης που θα περιλαμβάνει το πλήθος των δυνάμεων αναπαραγωγής υπο ένα συλλογικό υποκείμενο, προϋποθέτει τη μαζικοποίηση του αγώνα και την αναζήτηση συμμαχιών πέρα από τη σφαίρα της αναπαραγωγής, αλλά και ένα νέο πρότυπο συνδικαλισμού. Ζητούμενο αποτελεί η ανάδειξη μιας πρακτικής μορφής συνδικαλιστικής οργάνωσης η οποία μπορεί να υπερβεί τις αντιφάσεις μεταξύ των ταξικών και περιβαλλοντικών θεμάτων, όπως και τις αντιθέσεις μεταξύ του βιομηχανικού και μεταβιομηχανικού προλεταριάτου.
description: The purpose of the theoretical project was the search for practical solutions to reverse the causes that lead to ecological and social decay. Our search led us to ecofeminist theory which we defined as the appropriate theoretical framework that embodies a set of sustainable, just and progressive solutions to preserve the material bases of life. The core subject of our analysis were the forces of reproduction, which we defined as a set of actors located at the bases of each social pyramid and which set up counter-paradigms of social reproduction and ecological sustainability. By considering the correlation of capitalist production with the current climate and social crisis we have brought the political economy back to the center of a total transformation that starts from another economy. We referred to the ecofeminist political economy, which prescribes the conditions for regaining control over the material conditions of reproduction of social and biological life. Some examples of this perspective we looked at were the subsistence perspective and earth care work, alternative practices that form the basis for a new economic structure. The search for alternative concepts of economy, value and work that start from an ecofeminist perspective requires the search for a different conceptualization of the working class, which will include all reproductive forces and will have an ecological orientation. In this context we referred to the concept of the meta-industrial class, which extends and expands the traditional marxist class analysis, since the revolutionary subject originates from the sphere of reproduction. The prospect of establishing a new order that will include the multitude of forces of reproduction under a collective subject presupposes the massification of the struggle and the search for alliances beyond the sphere of reproduction, but also a new model of trade unionism. What is required is the emergence of a practical form of trade union organization, which can transcend the contradictions between class and environmental issues, as well as the contradictions between the industrial and meta-industrial proletariat.